Põllumajandusliku keskkonnameetme eesmärk on toetada talunikke, kes soovivad liituda keskkonnale kasu toova meetmega. Eestis rakendatav kasutusest väljas olevate alade meede on mõeldud "kasutusest väljas olevate alade keskkonnasõbralikuks majandamiseks, et suurendada bioloogilist mitmekesisust, parandada maastike esteetilist  väärtust ja vähendada tulekahju ja umbrohtude levikut" (Redman & Mikk 1999). Põllumajanduse keskkonnapoliitika peaks nii vähe kui võimalik minema vastuollu agronoomiliste nõudmistega. Antud uuring näitab, et Eestis on hilisema niitmisaja teadaolev kasu kasutusest väljas olevatel aladel palju suurem võrreldes võimaliku umbrohtude leviku ohuga kõrvalolevatele põldudele. Seega võib olla vajadus kaaluda teisi kasutusest väljas olevate põldude majandamise võimalusi kui kogu ala varajane niitmine kesksuvel (n  problemaatiliste umbrohtude selektiivne niitmine, niidetud materjali eemaldamine).